
V E N D I M
Nr. 644, datë 12.12.2002

Për shpronësimin për interes publik të pasurive të paluajtshme, që preken nga ndërtimi i nënstacionit 400/11kV, në Zemblak

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr. 8561, datë 22.12.1999 "Për shpronësimet dhe marrjen në përdorim të përkohshëm të pasurisë, pronë private, për interes publik", me propozimin e Ministrit të Industrisë dhe të Energjetikës, Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarëve, që preken nga ndërtimi i nënstacionit 400/110 kv, në Zemblak, Korçë.
2. Shpronësimi të bëhet në favor të KESH, sh.a.-së, Tiranë.
3. Pronarët e pasurive të paluajtshme që shpronësohen të kompensohen në vlerë të plotë sipas masës përkatëse, që paraqitet në tabelën që i bashkëlidhet këtij vendimi, në shumën e përgjithshme prej 34 462 010 (tridhjet e katër milionë e katërqind e gjashtëdhjetë e dy mijë e dhjetë) lekësh.
4. Ky fond të përballohet nga buxheti i KESH, sh.a.-së, Tiranë, zëri "Kosto lokale për shpronësime".
5. Vlera e shpenzimeve procedurale të jetë në shumën 171 500 (njëqind e shtatëdhjetë e një mijë e pesëqind ) lekë dhe të jetë në ngarkim të KESH, sh.a.-së, kërkuesit për shpronësim.
6. Shpronësimi të fillojë brenda vitit 2002 dhe të përfundojë brenda tremujorit të parë të vitit 2003.
7. Punimet për ndërtimin e këtij nënstacioni të fillojnë brenda vitit 2002 dhe të përfundojnë në dhjetor të vitit 2003.
8. Ngarkohen Ministria e Industrisë dhe e Energjetikës dhe KESH, sh.a.-ja, Tiranë, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Fatos Nano

